पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र में एक नाबालिग के साथ दुष्कर्म के आरोपी को सोनो पुलिस ने गिरफ्तार कर लिया है। इस बाबत थानाध्यक्ष मोहम्मद अब्दुल हलीम ने बताया कि थाना क्षेत्र के कटावत निवासी दुष्कर्म के मुख्य आरोपी कांग्रेस दास को गुप्त सूचना के आधार पर झारखंड के गिरिडीह जिले के मकड़ीहा स्थित उसके ससुराल से गिरफ्तार कर लिया गया है। बता दें कि थाना क्षेत्र से एक नाबालिग ने आरोपी कांग्रेस दास पर दुष्कर्म का आरोप लगाते हुए सोनो थाना में केस दर्ज करवाया था। पीड़िता ने पुलिस को बताया था कि जब वह बाजार से सब्जी लेकर घर जा रही थी तो गांव की पुलिया के समीप बाइक पर सवार कांग्रेस दास व मुकेश दास उसे जबरदस्ती खींच कर झाड़ियों में ले गया और कांग्रेस दास ने उसके साथ दुष्कर्म किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn